STRATEGICKÉ  ZÁMERY  ČINNOSTI
SOCIÁLNEJ  POISŤOVNE 

na obdobie rokov 2009 – 2014

Bratislava
február 2009

1. ÚVOD

Strategické zámery Sociálnej poisťovne na obdobie rokov 2009 až 2014 vychádzajú zo strategického dokumentu schváleného vládou Slovenskej republiky dňa                     23. januára 2008 a následne Národnou radou Slovenskej republiky na jej 21. schôdzi dňa 21. mája 2008. Vzhľadom na krátky časový odstup od vypracovania  predchádzajúcej stratégie sa stratégia na roky 2009 - 2014, vypracovaná na základe § 122 ods. 4 písm. c) štvrtý bod zákona č. 461/2003 Z. z. o sociálnom poistení v znení neskorších predpisov, zamerala na  spresnenie  a doplnenie niektorých strategických opatrení v súlade s aktuálnymi potrebami pre výkon činností Sociálnej poisťovne. 

Stratégia Sociálnej poisťovne opätovne vychádza z predpokladu, že zmyslom  existencie a primárnym poslaním Sociálnej poisťovne je  zabezpečovanie služieb klientom podľa príslušných právnych predpisov, racionálna, efektívna realizácia zákonom definovaného okruhu činnosti s prihliadnutím na oprávnené nároky a očakávania klientov, ale aj zamestnancov Sociálnej poisťovne. 

Nevyhnutná podobnosť predkladanej stratégie s doteraz platnou stratégiou je daná strategickým charakterom obidvoch dokumentov a krátkym časovým odstupom, v ktorom sa nový dokument musel vypracovať podľa zákona o sociálnom poistení. Je zrejmé, že za obdobie cca 1 roka nemožno pri správne identifikovanej stratégii očakávať jej zmeny v oblasti prioritných osí, strategických cieľov a ani zásadné zmeny v oblasti strategických opatrení. Napriek krátkemu časovému odstupu bola stratégia aktualizovaná na úrovni niektorých opatrení, napríklad v súvislosti so strategickými cieľmi „Rozvoj informačného systému na podporu výkonu činnosti Sociálnej poisťovne“, „Optimalizácia a zdokonaľovanie vnútorných procedúr Sociálnej poisťovne“, „Financie“ a pod.
Ako najdôležitejšie zmeny pri nasledujúcej realizácii stratégie možno uviesť postupy zamerané na
•	rozvoj siete pracovísk Sociálnej poisťovne na území Slovenskej republiky a dobudovanie klientskych centier vo všetkých pobočkách Sociálnej poisťovne na zlepšenie služieb klientom,
•	rozvoj informačného systému Sociálnej poisťovne a elektronických služieb klientom a elektronické spracovanie ich požiadaviek  v rámci elektronizácie verejnej správy, 
•	nevyhnutné prehodnotenie úspešnosti výberu poistného v ďalšom období vzhľadom na začínajúcu hospodársku a finančnú krízu,
•	efektívnu, hierarchickú centralizáciu prierezových činností v útvaroch Sociálnej poisťovne vrátane pobočiek,
•	aktívnu účasť Sociálnej poisťovne na príprave a tvorbe legislatívneho prostredia optimálneho pre  výkon jej činností,
•	zvýšenie efektívnosti kontrolnej činnosti a jej komplexné zamerania na vnútornú, vonkajšiu a finančnú kontrolu,
ktoré sú implicitne a vo viacerých prípadoch aj explicitne uvedené v aktualizovaných strategických cieľoch a opatreniach stratégie.

Realizácia stratégie prinesie nový pohľad aj na už prebiehajúce opatrenia a postupy v oblasti
•	dobudovania integrovaného systému správy finančných tokov a spolupráce na príprave budúceho zjednotenia daní, ciel a odvodov podľa vecného a časového harmonogramu schváleného vládou Slovenskej republiky,
•	racionalizácie procesov a optimalizácie k nim priradených zdrojov vrátane ľudských zdrojov, sledovaných v rámci strategického cieľa „Optimalizácia a zdokonaľovanie vnútorných procedúr Sociálnej poisťovne,“ zameraných na dynamické zmeny v rozsahu a alokácii ľudských zdrojov v závislosti na charaktere a rozsahu výkonu činností ukladaných Sociálnej poisťovni zákonom a z nich odvodených procesov, 
•	zavedenia komplexu vzdelávacích aktivít v súlade s koncepciou  a systémom vzdelávania zamestnancov Sociálnej poisťovne a s podporou e-learningu využitím nového projektu financovaného z fondov Európskej únie.

Postupy vo forme konkrétnych úloh vrátane vecných a časových harmonogramov nie sú súčasťou stratégie a budú konkretizované v jej implementačnej fáze. Tento prístup k definovaniu obsahu stratégie Sociálnej poisťovne vychádza okrem metodických zásad aj z dikcie § 122 ods. 4 písm. c) zákona č. 461/2003 Z. z. o sociálnom poistení v znení neskorších predpisov, z ktorého vyplýva povinnosť predkladať na schválenie vláde Slovenskej republiky a NR SR návrh strategických zámerov.

2. SOCIÁLNA POISŤOVŇA

2.1.	postavenie V SOCIáLNEJ SFéRE
Sociálna poisťovňa ako verejnoprávna inštitúcia bola zriadená 1. novembra 1994 na výkon nemocenského poistenia a dôchodkového zabezpečenia občanov. Postupne sa jej pôsobnosť rozširovala, od 1. apríla 2002 prevzala od Slovenskej poisťovne, a. s. zákonné poistenie zodpovednosti zamestnávateľov za škodu v dôsledku pracovných úrazov a chorôb z povolania, ktoré od 1. januára 2004 bolo nahradené úrazovým poistením. Od tohto dňa v rámci zavedenia reformy sociálneho systému začala Sociálna poisťovňa popri úrazovom poistení, transformovanom dôchodkovom a nemocenskom poistení vykonávať aj poistenie v nezamestnanosti a garančné poistenia, ktoré prešli do jej pôsobnosti z Národného úradu práce.

Ďalšie rozširovanie jej pôsobnosti súviselo so vstupom Slovenskej republiky do Európskej únie, pretože vzhľadom na  voľný pohyb osôb musela začať v rámci výkonu sociálneho poistenia priamo uplatňovať koordinačné nariadenia týkajúce sa sociálneho zabezpečenia. Stala sa aj kontaktnou inštitúciou na komunikáciu medzi príslušnými zahraničnými inštitúciami členských štátov Európskej únie a  štátov Európskeho hospodárskeho priestoru a Švajčiarska, ako aj zmluvných štátov. Od 1. januára 2005 plní Sociálna poisťovňa významné úlohy aj v starobnom dôchodkovom sporení, a to výber príspevkov na starobné dôchodkové sporenie, ich postupovanie dôchodkovým správcovským spoločnostiam a registrovanie zmlúv o starobnom dôchodkovom sporení.

3. VÝCHODISKÁ STRATÉGIE SOCIÁLNEJ POISŤOVNE

3.1. Analýza  stavu Sociálnej poisťovne
				.
Východiskom pre tvorbu každej stratégie je poznanie vonkajšieho a vnútorného prostredia inštitúcie pomocou analýzy jej stavu, ktorá odpovedá na otázku „kde“ sa  inštitúcia nachádza, ktoré pozitívne faktory môže využiť na svoj rozvoj a ktoré negatíva má strategicky  eliminovať. Počas prípravy strategických zámerov na roky 2007 – 2012 bola vykonaná hĺbková analýza stavu Sociálnej poisťovne metódou SWOT, ktorá umožnila klasifikovať vnútorné faktory ako silné (strenhgts) a  slabé (weaknesses) stránky inštitúcie, vonkajšie faktory, ktoré majú vplyv na inštitúciu ako príležitosti (opportunities) alebo ohrozenia (threats). Ich poznanie Sociálnej poisťovni umožnilo lepšie využívať jej prednosti, odstraňovať nedostatky, zhodnotiť príležitosti a ohraničiť vplyv potenciálne devastujúcich ohrození. Na analýze sa zúčastnili všetci vedúci zamestnanci útvarov ústredia a pobočiek Sociálnej poisťovne. Získané výsledky  umožnili identifikovať disparity  prioritných osí stratégie a boli využité aj na precíznejšiu formuláciu strategických cieľov, opatrení a postupov. 

Výsledky SWOT analýzy ako jeden z podkladov boli opätovne využité aj pri príprave stratégie do roku 2014, pretože pozornosť útvarov Sociálnej poisťovne sa v období od nástupu súčasného generálneho riaditeľa Sociálnej poisťovne do funkcie prioritne sústredila na zabezpečenie úloh súvisiacich s implementáciou novely zákona o sociálnom poistení a  s prípravou prechodu Sociálnej poisťovne na euro. Inicializovať znovu celý proces SWOT analýzy, zahŕňajúci všetky pracoviská Sociálnej poisťovne, nebolo potrebné aj preto, že po takom krátkom čase nemôžu byť získané výsledky zásadne odlišné od už známych poznatkov. 

Návrh strategických zámerov na roky 2009 – 2014 zohľadňuje nielen výsledky SWOT analýzy, ale reaguje aj na legislatívne zmeny vykonané v uplynulých dvoch rokoch, nové rozvojové celoštátne programy v oblasti informatiky a na programy financované z fondov EÚ, zamerané na vzdelávanie. Ďalším východiskom boli interné organizačné a iné opatrenia, identifikované novým vedením Sociálnej poisťovne potrebné na zlepšenie jej fungovania, ako aj odraz aktuálnych, negatívnych zmien vo vonkajšom prostredí fungovania Sociálnej poisťovne, menovite vo finančnej a hospodárskej oblasti ekonomiky Slovenskej republiky, ktoré sa nepochybne premietnu aj do nárastu počtu insolventných odvádzateľov poistného, ktorého vývoj nie je možné v súčasnosti dostatočne  presne predpovedať. 

4. STRATEGICKÝ KOMPLEX SOCIÁLNEJ POISŤOVNE

Strategický komplex Sociálnej poisťovne je otvorený systém. Definuje poslanie, základné hodnoty, víziu a sústavu prioritných osí, strategických cieľov, opatrení a postupov na dosiahnutie strategických cieľov Sociálnej poisťovne, spolu s metódou hodnotenia a so strategickými iniciatívami pre ich implementáciu. Realizácia strategického komplexu umožní splnenie strategických výstupov, ktorými sú spokojnosť a uznanie klientov Sociálnej poisťovne, efektívne pracovné procesy, efektívne hospodárenie so zdrojmi a motivovaní kvalifikovaní, zamestnanci Sociálnej poisťovne.

4.1.  POSLANIE, ZáKLADNé HODNOTy A VÍZIA SOCIÁLNEJ POISŤOVNE

V zmysle paradigmy strategického komplexu, t. j. spôsobu myslenia a nazerania na problémy súvisiace s činnosťou Sociálnej poisťovne, a s prihliadnutím na spoločensko-politické a ekonomické prostredie Slovenskej republiky, je súčasným poslaním, dôvodom existencie Sociálnej poisťovne

•	vo   vzťahu k štátu výkon a profilácia sociálnej politiky v určenej oblasti,
•	vo vzťahu ku klientom výplata dávok, výber poistného a príspevkov a ochrana ich oprávnených záujmov,
•	vo vzťahu k vlastným zamestnancom vytváranie podmienok pre maximálnu produktivitu práce,
•	vo vzťahu k iným inštitúciám zabezpečenie požadovaného (oprávneného) rozsahu súčinnosti.

Poslanie Sociálnej poisťovne „vyrastá“ z kultúry organizácie, z jej základných hodnôt, zakotvených v etickom kódexe Sociálnej poisťovne. Tento kódex je súhrnným vyjadrením základných etických pravidiel inštitúcie konajúcej vo verejnom záujme v súlade s platnými právnymi predpismi a uznávanými hodnotami, ktorých dodržiavaním chráni záujmy poistencov, zamestnancov a určuje aj svoje vzťahy k vonkajšiemu prostrediu.

Základnými uznávanými hodnotami Sociálnej poisťovne sú

•	prospech a spokojnosť klientov Sociálnej poisťovne prichádzajúcich do styku so zamestnancami Sociálnej poisťovne,
•	individuálny prístup k riešeniu problémov klientov v súlade s platnými právnymi predpismi a všeobecne uznávanými zásadami slušného správania,
•	spokojnosť zamestnancov, ich osobnostný a profesionálny rozvoj,
•	rešpektovanie ľudských práv poistencov, ostatných občanov a zamestnancov,
•	dodržiavanie všeobecne záväzných právnych predpisov, vzťahujúcich sa na činnosť Sociálnej poisťovne.

Víziou Sociálnej poisťovne je stať sa modernou verejnoprávnou inštitúciou, s význačnou a unikátnou pozíciou v systéme sociálneho poistenia Slovenskej republiky, ktorá s využitím moderných princípov organizácie, riadenia a informačno-komunikačných technológií efektívne vykonáva pre svojich klientov všetky jej zákonom zverené činnosti s cieľom svojimi službami orientovanými na klientov naplniť ich  zákonné nároky. Je to kvalitatívna charakteristika budúceho spôsobu fungovania organizácie, ktorý sa má dosiahnuť v jednotlivých oblastiach jej činnosti prostredníctvom realizácie sústavy strategických cieľov.

4.2.  PRIORITNÉ OSI  STRATÉGIE

Strategické ciele sú smerované do štyroch prioritných osí, zameraných na klienta, na rozvoj Sociálnej poisťovne, jej ekonomiku a hospodárenie a na vnútorné procesy. Jednotlivé prioritné osi definujú základné, typovo odlišné, ale vzájomne súvisiace oblasti strategických záujmov Sociálnej poisťovne, ktoré sa vzájomne podmieňujú a pri napĺňaní strategických cieľov pôsobia synergicky.  Vychádza sa zo základnej myšlienkovej línie, podľa ktorej je primárnou cieľovou oblasťou klient. Toho môžu služby Sociálnej poisťovne uspokojiť len vtedy, ak poisťovňa splní svoje strategické ciele v oblasti ľudských zdrojov za predpokladu, že bude efektívne využívať disponibilný objem financií a jej vnútorné procesy budú optimálne. Pod pojmom klient sa pritom rozumie fyzická alebo právnická osoba, ktorá je so Sociálnou poisťovňou v niektorom (právnom, hospodárskom, informačnom, prípadne inom) vzťahu. Klientmi Sociálnej poisťovne sú v tomto ponímaní napríklad poberatelia dávok, poistenci, sporitelia, zamestnávatelia, dôchodkové správcovské spoločnosti, spolupracujúce a iné inštitúcie a pod. 

4.3.	Sústava strategických cieľov

Sústava strategických cieľov Sociálnej poisťovne, opatrení a postupov na ich dosiahnutie pre každú zo štyroch oblastí strategického záujmu Sociálnej poisťovne definuje strategické ciele, ku ktorým sa uvádzajú opatrenia na ich dosiahnutie. Pre etapu implementácie stratégie budú interne špecifikované postupy na dosiahnutie strategických cieľov formulované ako úlohy rôzneho stupňa komplexnosti pre útvary Sociálnej poisťovne, ktoré budú ďalej rozpracované vo forme podrobných vecných a časových harmonogramov. Tieto strategické iniciatívy konkrétne podporujúce realizáciu cieľov a opatrení na ich dosiahnutie v  rokoch  2009 – 2014 nie sú súčasťou tohto materiálu. 

Stratégia Sociálnej poisťovne vychádza zo súčasnej platnej právnej úpravy a nezohľadňuje niektoré diskutované zámery, ako napr. zjednotenie výberu daní, cla a poistných odvodov prechodom výberu poistného zo Sociálnej poisťovne na daňové úrady, pretože podľa  vládou Slovenskej republiky schválenej Koncepcie reformy daňovej a colnej správy s výhľadom zjednotenia výberu daní, cla a poistných odvodov má byť do 30. mája 2009 vypracovaná Štúdia o možnosti realizovateľnosti zjednotenia daní, cla a poistných odvodov a do 31. decembra 2009 má byť vypracovaný návrh Koncepcie  zjednotenia daní, cla a poistných odvodov.  Sociálna  poisťovňa bude na tomto zámere aktívne spolupracovať a po prijatí uvedených materiálov príslušne  reagovať na ich závery.

Súhrnný prehľad strategických cieľov a opatrení Sociálnej poisťovne na obdobie rokov 2009 – 2014, spolu s ich kvantitatívnym rozsahom je uvedený v nasledovných tabuľkách:

Strategické ciele a opatrenia Sociálnej poisťovne na obdobie rokov 2009 - 2014	
Prioritná os	Strategický cieľ	Opatrenie	

KLIENT
Víziou Sociálnej poisťovne v oblasti vzťahu so svojimi klientmi je ambícia stať sa modernou verejnoprávnou inštitúciou, ktorá efektívne vykonáva všetky jej zákonom zverené činnosti, s cieľom naplniť zákonné nároky svojich klientov   proklientsky orientovanými službami	
ProklientskA orientácia výkonu činnostI Sociálnej poisťovne
sa orientuje na včasné a kvalitné uspokojovanie zákonných nárokov klientov prostredníctvom realizácie viacerých postupov a aktivít, ako aj na zvýšenie informovanosti klientov aktívnou informačnou politikou a ďalším rozširovaním komunikačných možností v styku s klientom	
Včasné a kvalitné uspokojovanie zákonných nárokov klientov
ako základ proklientskej orientácie výkonu činnosti Sociálnej poisťovne realizovaný o. i. dodržiavaním zákonných lehôt pre vybavovanie podaní klientov a ich skracovaním, využitím elektronického spisu klienta, automatizovaným generovaním rozhodnutí o dávkach s pomocou IS SP, rozvojom siete pracovísk SP	
		
Informovanosť klientov
ako jeden z predpokladov efektívneho a včasného vybavenia ich zákonných nárokov a tým aj ich spokojnosti realizovaná o.i. prepojením informačných zdrojov Sociálnej poisťovne na portál štátnej a verejnej správy spolu s rozširovaním okruhu informácií na internetovej stránke Sociálnej poisťovne, rozvojom hlasových služieb, klientskymi centrami pre centrálny styk s klientmi	
ROZVOJ SOCIÁLNEJ POISŤOVNE
Víziou Sociálnej poisťovne v oblasti svojho rozvoja je stať sa modernou verejnoprávnou inštitúciou, s význačnou a unikátnou pozíciou  v systéme sociálneho poistenia Slovenskej republiky, ktorej obraz vytvorený dôsledným aplikovaním jej uznávaných hodnôt, pozitívne vnímajú jej klienti a široká verejnosť. Bude inštitúciou vytvárajúcou svojim zamestnancom  optimálne pracovné prostredie, podmienky na ich osobnostný rast a vzdelávanie a ako odmenu za kvalitné pracovné výkony bude poskytovať svojim zamestnancom adekvátne, nadpriemerné ohodnotenie spolu s primeranou garanciou ich sociálnych istôt
	
IMPLEMENTÁCIA SÚBORU UZNÁVANÝCH HODNÔT SOCIÁLNEJ POISŤOVNE 
znamená dôsledné uplatňovanie etického kódexu  Sociálnej poisťovne a súvisiacich interných dokumentov, najmä  uplatňovanie etiky zamestnancov vo vzťahu ku klientovi a k Sociálnej poisťovni, v súlade so stanovenými, uznávanými hodnotami inštitúcie	
Etika zamestnancov
predstavuje zmenu "ducha organizácie",  upevnenie etických princípov a firemnej kultúry	
	
OBRAZ A DÔVERYHODNOSŤ SOCIÁLNEJ POISŤOVNE
sleduje vytváranie pravdivého obrazu Sociálnej poisťovne v masovokomunikačných prostriedkoch, s cieľom postupne dosiahnuť kladný vzťah klientov a širšej verejnosti k Sociálnej poisťovni	
Pravdivý mediálny obraz a kladný vzťah klientov k Sociálnej poisťovni
prostredníctvom mediálnej operatívnosti, aktívnej mediálnej politiky voči masovokomunikačným prostriedkom a klientom, dobrej kvality individuálnych služieb jednotlivým klientom pri ich  styku so zamestnancami poisťovne	
	
ROZVOJ  ĽUDSKÝCH ZDROJOV,  KVALITY PRACOVNÉHO ŽIVOTA  A INŠTITÚCIE
stálym zlaďovaním požiadaviek na kvalifikačnú štruktúru, potrebnú na výkon činnosti Sociálnej poisťovne s disponibilnými ľudskými zdrojmi a zvyšovaním kvality pracovnej sily a kvality pracovného prostredia Sociálnej poisťovne potrebnej na požadovaný výkon vo vzťahu k vedomostiam, zručnostiam, objemu práce, pracovnému času a záujmu o potreby zamestnanca, racionálny, objektívny a účinný systém motivácie, odmeňovania a funkčného postupu a sociálno-ekonomické zázemie vytvorené prostredníctvom garancie a upevnenia sociálnych istôt zamestnancov Sociálnej poisťovne	
Optimalizácia kvalifikačnej štruktúry a kvalifikácie zamestnancov
zvyšovaním kvality pracovnej sily v záujme zvýšenia efektívnosti výkonu činnosti Sociálnej poisťovne a jej adaptability na nové požiadavky, kvalitatívne zvýšenie úrovne rozhodovacej činnosti útvarov Sociálnej poisťovne, realizácia systému vzdelávania a zvyšovania odbornej úrovne   zamestnancov  s    podporou     e- learningu	
		
Motivácia a profesijná kariéra
s cieľom zefektívniť výkon pracovných činnosti prostredníctvom objektívneho systému odmeňovania a funkčného postupu zamestnancov založeného na profesijných kvalitách a dosahovaných výsledkoch	
		
Garancia a posilnenie sociálnych istôt zamestnancov
podporujúce pozitívny vzťah zamestnanca k Sociálnej poisťovni realizáciou sociálnej politiky orientovanej na zamestnancov	
		
Rozvoj inštitúcie
zameraný najmä na optimalizáciu systému riadenia a kompetencií Sociálnej poisťovne s cieľom  zlepšovať spoluprácu a vzťahy medzi útvarmi pobočiek a útvarmi ústredia rozvíjaním komunikácie, cieľového prístupu a kooperatívneho prístupu k riešeniu úloh a na zlepšovanie materiálno-prevádzkových podmienok potrebných na zabezpečenie optimálneho výkonu činnosti Sociálnej poisťovne	

FINANCIE
Víziou Sociálnej poisťovne v oblasti financií je dosiahnuť reálne maximálne možný prílev finančných prostriedkov potrebných na naplnenie zákonných nárokov klientov,  na optimálnu prevádzku a ďalší rozvoj inštitúcie	PLATOBNÁ SCHOPNOSŤ POISTNÝCH FONDOV
zameraná na zabezpečenie reálne dosiahnuteľného, maximálne možného objemu finančných prostriedkov v jednotlivých fondoch vrátane správneho fondu ako základného predpokladu na uspokojovanie zákonných nárokov klientov a pre ďalší rozvoj Sociálnej poisťovne. Vo vzťahu k štátnemu rozpočtu je to snaha minimalizovať potrebu dotácií štátu na zachovanie platobnej schopnosti Sociálnej poisťovne 	
Zlepšenie výberu poistného, príspevkov a úspešnosti vymáhania pohľadávok
prostredníctvom  zintenzívnenia a zvýšenia dôslednosti výberu poistného, príspevkov na starobné dôchodkové sporenie,  zvýšením dôrazu na vymáhanie pohľadávok uplatňujúc  individuálny prístup k dlžníkom, elektronickým prideľovaním exekúcií jednotlivým exekútorom, s cieľom do roku 2010 dosiahnuť úspešnosť výberu poistného a príspevkov vo výške 96,25 % a do roku 2014 vo výške 97,60 %

FINANČNÁ A PREVÁDZKOVÁ EFEKTÍVNOSŤ
smeruje k optimalizácii nákladov na správu a výkon činnosti zabezpečovaných Sociálnou poisťovňou	

Optimalizácia nákladov na správu a výkon činnosti
zameraná na priority a optimalizáciu rozdelenia  prostriedkov vynakladaných na správne činnosti v súlade so strategickými cieľmi Sociálnej poisťovne, racionalizačné, organizačné, úsporné a ďalšie opatrenia a efektívnu investičnú činnosť prispievajúcu k definitívnemu riešeniu súčasných priestorových, lokalizačných a kapacitných  problémov, centralizáciu prierezových činností v útvaroch Sociálnej poisťovne, zníženie nákladov na vývoj a údržbu aplikačného programového vybavenia postupným prechodom na optimálnu kombináciu vlastných a externých riešiteľských kapacít	
		
Sústavná analýza stavu a efektívnosti hospodárenia
prostredníctvom tvorby a rozpisu rozpočtu správneho fondu a operatívneho režimu vnútorných rozpočtových opatrení, ako aj systematického prehodnocovania požiadaviek na správny fond a  zmluvných vzťahov s ohľadom na ich súlad so strategickými cieľmi Sociálnej poisťovne, prioritu, účelnosť a efektívnosť, 	
		
Integrovaný systém správy finančných tokov
zabezpečený dobudovaním integrovaného systému správy finančných tokov a implementáciou komplexného systému finančného riadenia, prepojením produkčných informačných systémov Sociálnej poisťovne na platobný a zúčtovací styk so Štátnou  pokladnicou a ich vzájomnou optimalizáciou	

VNÚTORNÉ PROCESY
Víziou Sociálnej poisťovne je stať sa modernou verejnoprávnou inštitúciou, ktorá s využitím moderných princípov organizácie, riadenia a informačno-komunikačných technológií efektívne vykonáva pre svojich klientov zákonom zverené činnosti. Táto činnosť je vykonávaná na základe optimálnych, previazaných a zdrojovo zabezpečených procesov budúceho stavu	
ROZVOJ INFORMAČNÉHO SYSTÉMU NA PODPORU VÝKONU ČINNOSTI SOCIÁLNEJ  POISŤOVNE
na zabezpečenie efektívnej podpory dosahovania strategických cieľov Sociálnej poisťovne a ďalších súvisiacich procesov prostriedkami informačných a komunikačných technológií a formou IT služieb	
Rozvoj elektronických služieb Sociálnej poisťovne v rámci elektronizácie verejnej správy
so zameraním sa na podporu strategickej osi KLIENT v súlade s prioritami Slovenskej republiky deklarovanými v rámci operačného programu Informatizácia spoločnosti, na konsolidáciu a integráciu údajov o klientoch vrátane prepojenia na register verejnej správy, podporou elektronickej komunikácie s klientom

	
		Výber poistného v prostredí 
elektronickej komunikácie s klientom

prostredníctvom automatizácie konania o nárokoch na dávky a vo veciach poistného a príspevkov ako aj zabezpečením vzájomnej elektronickej komunikácie medzi Sociálnou poisťovňou a subjektmi sociálneho poistenia	
		
Centralizácia a harmonizácia 
registrov SP

založená na on-line preberaní základných identifikačných údajov z referenčných registrov verejnej správy a na jednoznačnej evidencii finančných tokov vo väzbe na jednotlivé subjekty sociálneho poistenia a príslušné fondy	
		
Elektronické spracovanie požiadaviek klientov SP vrátane automatickej výplaty dávok sociálneho poistenia
poskytnutím praktickej dostupnosti informácií o systéme sociálneho poistenia verejnosti telefonickým, resp. osobným kontaktom a elektronickým sprístupnením údajov vrátane integrovania výplaty dávok vo väzbe na register subjektov sociálneho poistenia	
		
Dôchodkové poistenie (starobné a invalidné)
a jeho podpora IT modernizáciou technologického prostredia, riešením dátovej integrácie, racionalizáciou a automatizáciou procesov, výkonu dôchodkového poistenia  na základe analýzy pracovných postupov	
		
Rozširovanie a unifikácia centralizovaného administratívneho informačného systému
zameraná na integráciu aplikačných služieb, elektronizáciu a unifikáciu spracovávaných dokumentov a na podporu workflow pri  administratívnych procesoch	
		
Manažment IT služieb
orientovaný na zavádzanie procesného riadenia na báze štandardov zvýšenie prevádzkovej spoľahlivosti a finančnej efektívnosti, zabezpečenie monitorovania dostupnosti, kvality a rozsahu aplikačných služieb poskytovaných prostredníctvom IS SP	
		Prevádzková stabilita a spoľahlivosť IKT
zameraná na údržbu a rozvoj technologickej infraštruktúry, ako aj na pružné zavádzanie zmien vyplývajúcich hlavne zo zmien legislatívy.	
	
OPTIMALIZÁCIA A ZDOKONAĽOVANIE VNÚTORNÝCH PROCEDÚR SOCIÁLNEJ POISŤOVNE	
Racionalizácia a informačná podpora výkonu činnosti Sociálnej poisťovne
zameraná na optimalizáciu počtu a náročnosti jednotlivých procesných úkonov, na ich zabezpečenie potrebnými informačnými zdrojmi tak, aby bolo možné znižovať administratívnu náročnosť výkonu sociálneho poistenia, optimalizovať počty zamestnancov, zrýchliť a skvalitniť vybavovanie požiadaviek klientov	
		
Rekonštrukcia a previazanie  pracovných procesov
sa orientujú na zásadnú reorganizáciu súčasných procesov podporujúcich výkon činnosti Sociálnej poisťovne, aby sa dosiahla maximálna unifikácia a modulárnosť prierezových a unikátnych procesov v procesnom priestore a v čase 	
		
Koordinácia systémov sociálneho zabezpečenia
je orientovaná na zabezpečenie efektívneho výkonu činnosti pri aplikácii nariadení Európskej únie pre túto oblasť a pre oblasť bilaterálnych zmlúv o sociálnom zabezpečení	
		
Ovplyvňovanie procesu a obsahu tvorby právnych predpisov
aktívnou participáciou odborných útvarov Sociálnej poisťovne na príprave obsahového zamerania  zákonov  a iných právnych predpisov, dotýkajúcich sa pôsobnosti Sociálnej poisťovne s cieľom zabezpečiť rešpektovanie objektívnych, procesných nadväzností výkonu  jednotlivých činností, a podmienky na dosiahnutie strategických cieľov a opatrení, najmä realizáciu racionalizácie a automatizácie agend, redukciu ich administratívnej náročnosti, skrátenie doby vybavenia podaní klientov Sociálnej poisťovne, zlepšenie postavenia a kompetencií Sociálnej poisťovne potrebných na proklientsky orientované služby

	
KONTROLNÁ ČINNOSŤ
sa zameriava na efektívne  vykonávanie vonkajšej kontroly, súbežné zdokonaľovanie  systému vnútornej a finančnej kontroly  a vo vzťahu k  poslaniu Sociálnej poisťovne na elimináciu  nespokojnosti  klientov s výkonom činnosti vecných útvarov Sociálnej poisťovne	
Efektívny  výkon  vonkajšej, vnútornej a finančnej kontroly
zameraný na komplexný a  operatívny výkon vonkajšej kontroly, vychádzajúcej z plnenia odvodových povinností platiteľov poistného, cielenej kontroly posudzovania spôsobilosti na prácu a na kontrolu dodržiavania liečebného režimu, vnútornej kontroly, zameranej na sledovanie dodržiavania povinností, ktoré  vyplývajú zo zákona o sociálnom poistení a z vnútorných predpisov Sociálnej poisťovne pri poskytovaní dávok a na zdokonaľovanie systému finančnej kontroly	
	
BEZPEČNOSŤ SOCIÁLNEJ POISŤOVNE A IS SP
integruje v sebe postupy a opatrenia na ochranu aktív Sociálnej poisťovne, ktorými sú jej majetok (vrátane informačno-komunikačných technológií), znalosti a skúsenosti inštitúcie, informácie a údaje, ktoré získava a spracúva v rámci výkonu svojich činností s osobitným dôrazom na ochranu osobných údajov poistencov a spôsoby jej organizačno                     -technického zabezpečenia v oblasti fyzickej bezpečnosti Sociálnej poisťovne a v oblasti informačnej bezpečnosti	
Fyzická bezpečnosť a bezpečnosť IS SP
sú zamerané na zníženie zraniteľnosti aktív Sociálnej poisťovne, a to zvýšením fyzickej, personálnej a informačnej bezpečnosti, zmenou organizačnej štruktúry riadenia bezpečnosti Sociálnej poisťovne a vytvorením podmienok na zabezpečenie kontinuity funkcií Sociálnej poisťovne	
		
Ochrana osobných údajov poistencov
prostredníctvom zdokonaľovania systému opatrení na ochranu osobných údajov poistencov pri ich spravovaní a pri komunikácii ochranou dôležitých podsystémov a zložiek IS SP a autentifikáciou prístupu klientov k jeho údajom	

Kvantitatívne parametre stratégie Sociálnej poisťovne na  roky  2009-2014	
Prioritné osi	4	KLIENT	ROZVOJ SP 	FINANCIE 	VNÚTORNÉ PROCESY 	
Ciele	10	1	3	2	4	
Opatrenia		2	1	1	4	  1	   3	   8	4	1	2	
spolu	27 	2	6	4	15	

Sústava strategických cieľov Sociálnej poisťovne tvorí vzájomne previazaný celok. Vecné väzby strategických cieľov sú znázornené v mape strategických cieľov (pozri príloha). Vzájomne súvisiace ciele sú spojené orientovanou šípkou vyjadrujúcou väzbu  príčina – následok, hrúbka čiary znázorňuje význam príslušného vzťahu. Finančné zdroje na realizáciu stratégie sú podrobnejšie uvedené v samostatnej prílohe.

PRÍLOHA.  STRATEGICKÝ KOMPLEX SOCIÁLNEJ POISŤOVNE

Poslanie 
            – prečo existujeme

Základné hodnoty 
 – čo uznávame

Vízia
– akými chceme byť

Strategické ciele
              – aké sú naše zámery

Balanced Score Card 
         – ako implementovať stratégiu

Strategická iniciatíva
             – čo potrebujeme urobiť

Osobné ciele
                              – čo urobí konkrétny zamestnanec

Strategické výstupy

Spokojnosť a uznanie klientov

Efektívne procesy

Kvalifikovaní a motivovaní zamestnanci

S
T
R
A
T
É
G
I
A

I
mp
l
eme
n
t
Á
C
I
A

Efektívne hospodárenie

PRÍLOHA.  MAPA STRATEGICKÝCH CIEĽOV SOCIÁLNEJ POISŤOVNE

K
L
I
E
N
T

   Mapa strategických cieľov Sociálnej poisťovne

ProklientskA orientácia výkonu činností SP

.

F
I
N
A
N
C
I
E

PLATOBNÁ SCHOPNOSŤ POISTNÝCH FONDOV

FINANČNÁ  A PREVÁDZKOVÁ EFEKTÍVNOSŤ

V
N
Ú
T
O
R
N
É

P
R
O
C
E
S
Y

OPTIMALIZÁCIA A ZDOKONAĽOVANIE VNÚTORNÝCH PROCEDÚR SP

ROZVOJ  IS SP NA PODPORU VÝKONU ČINNOSTI  SP

bezpečnosť Sp a IS SP

R
O
Z
V
O
J

S
P

KONTROLNÁ ČINNOSŤ 

OBRAZ   A DÔVERYHODNOSŤ SP

ROZVOJ  ĽUDSKÝCH ZDROJOV,  KVALITY PRACOVNÉHO ŽIVOTA  A INŠTITÚCIE

IMPLEMENTÁCIA SÚBORU UZNÁVANÝCH HODNÔT SP

PRÍLOHA. FINANČNÉ ZDROJE NA REALIZÁCIU STRATÉGIE

Dominantný finančný zdroj na zabezpečenie poslania Sociálnej poisťovne v sociálnej sfére Slovenskej republiky, ale aj na dosiahnutie jej strategických cieľov je realizovaný prostredníctvom výberu poistného a príspevkov na starobné dôchodkové sporenie (ďalej len „poistné“). Na jeho úspešnosť je orientovaný strategický cieľ „Platobná schopnosť poistných fondov“, ktorý v opatrení zameranom na zlepšenie výberu poistného a úspešnosti vymáhania pohľadávok, definuje konkrétne cieľové hodnoty úspešnosti výberu poistného v časovom horizonte rokov 2010 a 2014. Východiskom na ich stanovenie bola hodnota úspešnosti výberu poistného, uvedená v platnej stratégii Sociálnej poisťovne, keď ešte v spoločnosti nerezonovala hospodárska kríza, a preto sa s jej vplyvom na hospodárenie Sociálnej poisťovne v návrhu rozpočtu nepočítalo. Rozdiely v údajoch o úspešnosti výberu poistného, ktoré sú uvedené v stratégii Sociálnej poisťovne a v návrhu rozpočtu Sociálnej poisťovne na rok 2009 súvisia s obdobím, v ktorom tieto dva materiály boli spracované. 

V dôsledku finančnej krízy je preto odôvodnené korigovať zámer Sociálnej poisťovne uvedený v jej stratégii na obdobie rokov 2007 – 2012,  a to do roku 2010 dosiahnuť úspešnosť výberu poistného a príspevkov vo výške 97,50 %. Treba počítať s nárastom počtu insolventných odvádzateľov poistného a príspevkov na starobné dôchodkové sporenie, s negatívnym dosahom na úspešnosť ich výberu (spomalenie, resp. stagnovanie). S prihliadnutím na vonkajšie vplyvy majúce dosah na úspešnosť výberu poistného a príspevkov na starobné dôchodkové sporenie možno považovať ako reálny a súčasne náročný cieľ Sociálnej poisťovne dosiahnuť úroveň tohto ukazovateľa v roku 2010 vo výške 96,25 % a do roku 2014 vo výške 97,60 %. Na dosiahnutie tohto zámeru Sociálna poisťovňa využije všetky možné právne nástroje, ľudský, organizačný a technický potenciál.

Správny fond je jediným finančným zdrojom na realizáciu stratégie Sociálnej poisťovne. V sťažených podmienkach začínajúcej sa finančnej a hospodárskej krízy môže reálne limitovať rozsah, úplnosť a rýchlosť dosahovania vytýčených strategických cieľov a opatrení. Napriek tomu je potrebné stratégiu Sociálnej poisťovne chápať ako jeden celok s už uvedenými väzbami jej prioritných osí, v ich rámci definovaných strategických cieľov a z nich vyplývajúcich opatrení. Disponibilné finančné zdroje na dosiahnutie strategických cieľov bude preto nevyhnutné operatívne a optimálne rozložiť v časovom horizonte do roku 2014 v závislosti od ich dôležitosti, ktorá sa v priebehu realizácie stratégie môže a aj bude meniť v závislosti od vývoja vonkajšieho ekonomického, finančného, prípadne aj legislatívneho prostredia. Podľa súčasných predpokladov, po zohľadnení korigovanej úspešnosti výberu poistného, na zabezpečovanie predmetu činnosti Sociálnej poisťovne by mali byť v nasledujúcich rokoch v správnom fonde k dispozícii takéto zdroje:

                  Tvorba a použitie správneho fondu Sociálnej poisťovne s výhľadom do roku 2014 (v tis. eur)	
 	                            Roky	
 	2006 	2007 	2008/**	2008/***	2009	2010	2011	2012	2013	2014	
Tvorba správneho fondu podľa platnej legislatívy	118 114	129 122	155 476	175 088	181 682	159 274	173 075	187 383	202 336	218 287	
 	/*	 	 	 	 	 	 	 	 	 	
Nevyhnutné náklady	118 114	106 629    	 129 253    	134 992    	150 640    	153 148    	157 577    	 171 896    	185 664    	  200 170    	
Rozvoj inštitúcie	x	    13 394    	    26 223    	 40 096    	 31 042    	    6 126   	   15 498    	   15 487    	  16 672    	     18 117    	
Použitie správneho fondu celkom	x	120 023	155 476	175 088	181 682	159 274	173 075	187 383	202 336	  218 287	
 Rozdiel (tvorba -náklady celkom)	 	 	 	 	 	 	 	 	 	 	
	x	  9 099	-	-	-	-	-	-	-	-	

Tvorba a použitie správneho fondu Sociálnej poisťovne s výhľadom do roku 2014 (v tis. Sk)	
 	                            Roky	
 	2006 	2007 	2008/**	2008/***	2009	2010	2011	2012	2013	2014	
Tvorba správneho fondu podľa platnej legislatívy	3 558 294	3 889 918	4 683 873	5 274 708	5 473 352	4 798 274	5 214 065	5 645 106	6 095 589	6 576 120	
 	/*	 	 	 	 	 	 	 	 	 	
Nevyhnutné náklady	3 558 294	3 212 312    	 3 893 873    	4 066 809    	 4 538 167    	 4 613 735    	4 747 174    	 5 178 525    	5 593 325    	 6 030 333    	
Rozvoj inštitúcie	x	   403 498    	    790 000    	 1 207 899    	   935 185    	
   184 539
	   466 891    	   466 581    	  502 264                	    545 787    	
Použitie správneho fondu celkom 	x	3 615 810	4 683 873	5 274 708	5 473 352	4 798 274	5 214 065	5 645 106	6 095 589	6 576 120	
 Rozdiel (tvorba - náklady celkom)	 	 	 	 	 	 	 	 	 	 	
	x	274 108	-	-	-	-	-	-	-	-	
	 	 	 	 	 	 	 	 	 	 	
/* v tom 242 636 tis. Sk zmluvné záväzky s realizáciou v ďalšom roku	/** schválený rozpočet		/*** očakávaná skutočnosť			

V zložitom súčasnom období, poznamenanom začiatkami hospodárskej krízy, ktorej dôsledky môžu mať podstatný  vplyv na hospodárenie Sociálnej poisťovne a tým aj na zdroje správneho fondu, je problematické   kvantifikovať použitie zdrojov  na jednotlivé opatrenia uvedené v tomto materiáli. Vývoj finančnej situácie bude determinujúcim faktorom, ktorému bude potrebné prispôsobiť opatrenia na zabezpečenie strategických zámerov v jednotlivých  rokoch. 

V nákladoch na prevádzku Sociálnej poisťovne je potrebné prihliadať nielen na dosahy súvisiace s infláciou, ale rozpočet v najbližších rokoch zaťažia tiež  problémy neriešené v  predchádzajúcom období, predovšetkým v oblasti organizačného usporiadania štruktúry pobočiek a ich pracovísk, starostlivosti o majetok, riešenie priestorových problémov a vyššie uvedená problematika odmeňovania zamestnancov Sociálnej poisťovne. 
Nie zanedbateľný finančný dosah predstavujú aj zvýšené náklady na zabezpečenie rutinnej prevádzky novej informatickej podpory niektorých činností Sociálnej poisťovne. Osobitne v tejto súvislosti treba, okrem celkových nákladov potrebných na vzdelávanie a zvyšovanie kvalifikácie zamestnancov, zdôrazniť aj špecifické vzdelávacie aktivity, bez ktorých realizácie nebudú zamestnanci Sociálnej poisťovne pripravení na zvládnutie novej informatickej podpory.           

Neustále zmeny základných právnych predpisov, ktoré sú určujúce pre činnosť Sociálnej poisťovne, si vyžadujú  následné úpravy informačných systémov a sú tiež determinujúcim faktorom riešenia problémov prevádzkového charakteru a v takejto situácii nemožno predpokladať ani zásadný zvrat v spotrebe živej práce. Očakávaný vývoj môže byť odlišný tiež v dôsledku finančnej a hospodárskej krízy, ktorá môže spôsobiť nárast počtu priznávaných dávok v nezamestnanosti, garančného poistenia a nemocenského poistenia, čím stúpne zaťaženosť zamestnancov na tomto úseku činnosti. 

Pokiaľ sa naplnia zámery obsiahnuté v Koncepcii daňovej a colnej správy s výhľadom zjednotenia výberu daní, cla a poistných odvodov už v roku 2014, Sociálnou poisťovňou predpokladaný nákladový model bude odlišný.

Najdôležitejšou zložkou, ktorá je rozhodujúca pri realizácii činnosti Sociálnej poisťovne, je ľudský činiteľ. Objektívna a spravodlivá motivácia ľudského faktora formou odmeňovania je dôležitým prostriedkom, ktorý môže pomôcť dosiahnuť všetky strategické ciele, pričom sama je strategickým cieľom. Nároky kladené na zamestnancov Sociálnej poisťovne neboli do roku 2007 (vrátane) v súlade s úrovňou odmeňovania. Cieľ zastaviť od roku 1999 sústavný pokles reálnej mzdy zamestnancov Sociálnej poisťovne a dosiahnuť jej postupné zvyšovanie na úroveň adekvátnu odborným a pracovným požiadavkám, sa podarilo dosiahnuť až v roku 2008. Medzi dosahovaním stanovených cieľov a  odmeňovaním zamestnancov je bezprostredná súvislosť. Len dobre odmeňovaný a dostatočne motivovaný zamestnanec môže byť zárukou na dosiahnutie všetkých stanovených cieľov. 

S ohľadom na predpokladané disponibilné zdroje v správnom fonde by v nasledujúcich rokoch mohli byť z prevádzkových nákladov na mzdy vyčlenené nasledovné finančné objemy:

 	Merná	 
Roky	
 	jednotka	2006/***	2007/***	2008/*	2008/**	2009	2010	2011	2012	2013	2014	
a	b	1	2	3	3	4	5	6	7	8	9	
 Náklady na mzdy	 tis. Eur	43 362    	 45 212    	52 328    	57 987    	63 391    	66 562    	69 890    	73 384    	77 055    	80 909    	
 Počet zamestnancov	osoby	 5 691    	  5 717    	 5 720    	 5 821    	  5 892    	  5 892    	  5 892    	  5 892    	  5 892    	  5 892    	
 Priemerná mzda	Eur	    635    	     659    	    762    	   830    	    897    	     941    	    989    	 1 038    	  1 090    	 1 145    	
 Index rastu x 100 priemernej mzdy	 	 x 	103,79	115,63	125,96	106,15	105,00	105,10	105,00	105,00	105,05	
                                /* schválený rozpočet    /** očakávaná skutočnosť     /*** skutočnosť

 	Merná	 
Roky	
 	jedn.	2006/***	2007/***	2008/*	2008/**	2009	2010	2011	2012	2013	2014	
a	b	1	2	3	3	4	5	6	7	8	9	
Náklady na mzdy	tis. Sk	1 306 327    	 1 362 045    	 1 576 430    	 1 746 926    	 1 909 715    	 2 005 236    	2 105 495    	2 210 773    	2 321 354    	2 437 450    	
Počet zamestn.	osoby	      5 691    	       5 717    	        5 720    	        5 821    	        5 892    	       5 892    	       5 892    	       5 892    	       5 892    	       5 892    	
Priemerná mzda	Sk	    19 129    	     19 854    	      22 967    	      25 009    	      27 010    	      28 361    	     29 779    	     31 268    	     32 832    	     34 474    	
Index rastu 
x 100
priem. mzdy	 	 x 	103,79	115,68	    125,96	     106,13	105,00	105,00	105,00	105,00	105,00	
          /* schválený rozpočet     /** očakávaná skutočnosť         /*** skutočnosť

K očakávanému nárastu mzdy v roku 2008 treba uviesť, že súvisí s rastom tarifnej mzdy (očakáva sa cca  8 % nárast) a tiež s nárastom  nadtarifných zložiek mzdy. V tejto súvislosti je potrebné uviesť, že kým v roku 2003 bola priemerná mzda v Sociálnej poisťovni vyššia oproti priemernej mzde v hospodárstve Slovenskej republiky o 13,5 %, tento rozdiel sa postupne znižoval, až na úroveň 1,96 % v roku 2006 a dokonca v rozpočte Sociálnej poisťovne  na rok 2007 neboli zabezpečené finančné prostriedky ani na dosiahnutie plánovanej mzdy v hospodárstve Slovenskej republiky (rozpočtom predpokladaná priemerná mzda v Sociálnej poisťovni bola na úrovni 98,86 % plánovanej mzdy v hospodárstve Slovenskej republiky, skutočná mzda predstavovala 98,55 %). Ešte nepriaznivejšie by vyznelo detailnejšie porovnanie jednotlivých skupín výkonu činnosti Sociálnej poisťovne s odvetviami vykonávajúcimi činnosti obdobného charakteru. Súčasné možnosti Sociálnej poisťovne na realizáciu opatrení strategického cieľa „Rozvoj ľudských zdrojov, kvality pracovného života a inštitúcie“ majú v okolitom konkurenčnom prostredí negatívny dosah na stabilizáciu odborných zamestnancov a v konečnom dôsledku aj na úroveň ich kvalifikačnej štruktúry.